Roobaka mõis

Roobaka mõis (saksa keeles Ropaka) oli Saaremaal Karja kihelkonnas asunud rüütlimõis. Nüüdisajal jääb kunagine mõis Saare maakonda Saaremaa valda.

Ajalugu

Roobaka mõisat on esmamainitud kujul RopeckeEesti kohanimeraamat, lk 561 1519. aastal, mil see läänistati Titferite suguvõsale.

Aastail 1731–1823 kuulus mõis Stackelbergidele. 1823. aastal läks mõis Vietinghoffide omandusse. 1846. aastast kuni 1919. aasta võõrandamiseni oli mõis Helmersenide suguvõsa omanduses.

Roobaka mõisa viimane võõrandamiseelne omanik oli Joseph von Helmersen.

Mõisakompleks

19. sajandil rajatud härrastemaja oli katusekorrusega kivihoone. Nüüdisajal on hoone varemeis ning alles on vaid müürid.

Mõisapark on Roobaka küla elanike poolt suurepäraselt hooldatud ja igal aastal korraldatakse seal aktsiooni "Teeme ära!" talgud.
Roobaka mõisa endises kõrtsis tegutseb tänapäeval Mätja-Tareste külaselts. 

 Viited 

Välislingid
Roobaka mõisast Eesti mõisaportaalis

Kategooria:Saaremaa mõisad
Kategooria:Saaremaa vald
Kategooria:Karja kihelkond
Kategooria:Stackelbergide mõisad
Kategooria:Bremenite mõisad
Kategooria:Helmersenide mõisad